**2025 жылғы 1 сәуірге арналған республикалық бюджеттің атқарылуы туралы қысқаша талдамалық жазба**

2025 жылғы 1 сәуірге арналған республикалық бюджетке түсетін **түсімдер** 5 007,2 млрд. теңге немесе 6 030,7 млрд. теңге сомасындағы есепті кезең жоспарына 83,0% *(жылдық жоспар – 21 650,4 млрд.теңге*) құрады.

Өткен жылдың сәйкес кезеңімен салыстырғанда түсімдер 707,1 млрд. теңгеге ұлғайды, өсу қарқыны 116,4% құрады.

Республикалық бюджетке **кірістер** 4 980,0 млрд. теңге немесе 6 002,0 млрд. теңге сомасындағы есепті кезең жоспарына 83,0% түсті *(жылдық жоспар – 21 392,1 млрд.теңге)*.

Өткен жылдың ұқсас кезеңімен салыстырғанда кірістер 701,6 млрд. теңгеге ұлғайды, өсу қарқыны 116,4% құрады.

Республикалық бюджетке **кірістер** *(трансферттерді есептемегенде)* 3 297,6 млрд.теңге немесе 3 245,2 млрд. теңге сомасындағы есепті кезең жоспарына 101,6% түсті *(жылдық жоспар – 15 633,9 млрд. теңге)*.

Өткен жылдың ұқсас кезеңімен салыстырғанда кірістер *(трансферттерді есептемегенде)* 654,6 млрд.теңгеге ұлғайды, өсу қарқыны 124,8% құрады.

2025 жылғы 1 сәуірге салықтар 3 101,4 млрд.теңге сомасына немесе 3 016,8 млрд. теңге сомасындағы есепті кезең жоспарына 102,8% түсті *(жылдық жоспар – 15 193,3 млрд. теңге)*.

84,6 млрд. теңгеге салықтар бойынша асыра орындау негізінен табиғи және басқа да ресурстарды пайдаланғаны үшін – 62,8 млрд. теңге, халықаралық сауда мен сыртқы операцияларға салынатын салықтар – 47,5 млрд. теңге (оның ішінде шікі мұнайға экспорттік кедендік баж – 39,4 млрд. теңге), импортталған тауарларға қосылған құн салығы – 44,7 млрд. теңге, КТС – 40,6 млрд. теңге.

Бұл ретте ІӨТ-ға ККС бойынша – 101,6 млрд.теңге жоспар орындалмады.

Салықтық емес түсімдер бойынша атқарылу 194,6 млрд.теңге немесе 228,4 млрд.теңге сомасындағы есепті кезеңнің жоспарына 85,2% деңгейінде қалыптасты *(жылдық жоспар – 435,3 млрд. теңге).*

Жоспардаң 33,8 млрд.тенгеге орындалмауы 150,0 млрд.теңге сомасында мемлекет меншігіндегі акциялардың мемлекеттік пакеттеріне дивидендтер түсімдері есебінен байқалады.

Сонымен қатар, жоспар 96,0 млрд. теңгеге артықорындалды. Бұл келесі қорларға түскен түсімдер есебінен қамтамасыз етілді: Жәбірленушілерге өтемақы төлеу қоры, Білім беру инфрақұрылымын қолдау қоры және Арнайы мемлекеттік қор.

Негізгі капиталды сатудан түскен түсімдер 1,6 млрд. теңгені есепті кезеңге жоспар болмаған жағдайда құрады *(жылдық жоспар – 5,2 млрд.теңге)*.

Республикалық бюджетке трансферттер түсімдері 1 682,4 млрд. теңгені немесе 2 756,8 млрд. теңге сомасындағы есепті кезең жоспарына 61,0% құрады *(жылдық жоспар – 5 758,2 млрд. теңге),* оның ішінде Ұлттық қордан кепілдендірілген трансферт 1 200,0 млрд. теңге сомасына немесе 1 200,0 млрд. теңге сомасындағы есепті кезең жоспарына 100% тартылды *(жылдық жоспар - 2 000,0 млрд.теңге)*. Нысаналы трансферт 250,0 млрд. теңге сомасында немесе 1 350,0млрд. теңге сомасындағы есепті кезең жоспарына 18,5% тартылды (*жылдық жоспар – 3 250,0 млрд.теңге).* Төмен тұрған бюджеттерден 232,4 млрд. теңге сомасында трансферттер немесе 206,8 млрд. теңге сомасындағы есепті кезең жоспарына 112,4% түсті *(жылдық жоспар – 508,2 млрд.теңге).*

Бюджеттік кредиттер 27,2 млрд. теңге сомасына немесе 28,7 млрд. теңге сомасындағы есепті кезең жоспарына 94,7% өтелді *(жылдық жоспар – 258,3 млрд.теңге)*.

2025 жылғы 1 сәуірге арналған республикалық бюджеттің **шығыстары** 5 566,9 млрд. теңгеге немесе 6 643,6 млрд. теңге сомасындағы есепті кезең жоспарына 83,8% *(жылдық жоспар – 25 751,2 млрд. теңге)*, оның ішінде шығындар тиісінше 5 526,8 млрд. теңге немесе 6 437,0 млрд. теңге сомасындағы есепті кезең жоспарына 85,9% *(жылдық жоспар – 25 193,8 млрд. теңге)*, бюджеттік кредиттер – 40,0 млрд.теңге немесе 205,5 млрд. теңге сомасындағы есепті кезең жоспарына 19,5% *(жылдық жоспар – 510,5 млрд. теңге)*, қаржы активтерін сатып алу – 76,7 млн. теңге немесе 1,1 млрд. теңге сомасындағы есепті кезең жоспарына 7,0% *(жылдық жоспар – 47,1 млрд. теңге).*

Өткен жылдың ұқсас кезеңімен салыстырғанда шығыстар 235,1 млрд. теңгеге азайды, азаю қарқыны 104,4% құрады.

Атқарылмағаны – 1 076,6 млрд. теңге, оның ішінде үнемдеу – 18,4 млрд.теңге, 952,0 млрд.теңге – тиісті бюджеттің қолма-қол ақшаны бақылау шотында қаражаттың жеткiлiксiздiгiне байланысты бюджеттен қаражатты толық қаржыландырмау. Игерілмеген – 106,2 млрд.теңге.

Ең көп орындалмауға республикалық бюджеттік бағдарламалардың мынадай әкімшілері жол берді: ТМ – 66,1 млрд. теңге; ҒЖБМ – 7,2 млрд.теңге; ЖС – 6,4 млрд. теңге; МАМ – 4,9 млрд. теңге; ДМ – 3,4 млрд. теңге.

*Қазақстан Республикасы Көлік министрлігі*

Республикалық бюджетте 2025 жылға Министрлікке 1 154,0 млрд.теңге сомасында қаражат көзделген.

2025 жылғы 1 сәуірдегі жағдай бойынша қабылданған міндеттемелер 432,5 млрд.теңге, есепті кезеңге арналған жоспар кезінде 971,3 млрд.теңгені құрады, 538,8 млрд.теңге сомасында міндеттемелер қабылданған жоқ.

Игеру 202,6 млрд.теңгені немесе жоспарланған 416,9 млрд.теңге сомасындағы төлемдер бойынша 48,6% құрады. Орындалмау сомасы 214,2 млрд.теңгені құрады, оның ішінде 0,2 млрд.теңге - бюджет қаражатын үнемдеу, 147,9 млрд.теңге - тиісті бюджеттің қолма-қол ақшаны бақылау шотында қаражаттың жеткіліксіздігіне байланысты бюджеттен қаражатты толық қаржыландырмауына байланысты.

Игерілмеген 66,1 млрд.теңге, оның негізгі соммасы келесі бюджеттік бағдарламалар бойынша қалыптасқан:

004 «Жолаушылар вагондары паркін жаңартуды қаржыландыру үшін кейіннен «Жолаушылар тасымалы» АҚ-ға кредит бере отырып, кейіннен «Қазақстан темір жолы» ұлттық компаниясы» АҚ-ға кредит берумен, «Самұрық-Қазына» ұлттық әл-ауқат қоры» АҚ-ға кредит беру» - 65,5 млрд.теңге шарттарды, қосымша келісімдерді жасасу рәсімдерін ұзақ жүргізуіне байланысты;

001 «Көлік және коммуникация саласындағы мемлекеттік саясатты қалыптастыру және іске асыру» - 0,6 млрд.теңге төлем нақты көрсетілген қызмет көлемі бойынша жүргізілген, конкурстық рәсімдерді ұзақ мерзімде өткізуіне байланысты.

*Қазақстан Республикасы Ғылым және жоғары білім министрлігі*

Республикалық бюджетте 2024 жылға Министрлікке 768,5 млрд.теңге сомасында қаражат көзделген.

2025 жылғы 1 сәуірдегі жағдай бойынша қабылданған міндеттемелер 306,7 млрд.теңге, есепті кезеңге арналған жоспар кезінде 384,1 млрд.теңгені құрады, 77,5 млрд.теңге сомасында міндеттемелер қабылданған жоқ.

Игеру 159,4 млрд.теңгені немесе жоспарланған 227,6 млрд.теңге сомасындағы төлемдер бойынша 70% құрады. Орындалмау сомасы 68,2 млрд.теңгені құрады, оның ішінде 7,6 млн.теңге - бюджет қаражатын үнемдеу, 61,1 млрд.теңге - тиісті бюджеттің қолма-қол ақшаны бақылау шотында қаражаттың жеткіліксіздігіне байланысты бюджеттен қаражатты толық қаржыландырмауына байланысты.

Игерілемеу 7,2 млрд.теңге оның ішінде келесі бюджеттік бағдарламалар бойынша:

217 «Ғылымды дамыту» - 5,9 млрд.теңге шарттарды, қосымша келісімдерді жасасу рәсімдерін ұзақ жүргізуіне байланысты;

204 «Жоғары және жоғары оқу орнынан кейінгі білімі бар кадрлармен қамтамасыз ету» - 1,2 млрд.теңге есепті айда қаражаттың шығындалуына қажеттіліктің болмауына байланысты.

*Қазақстан Республикасы Жоғарғы Соты*

Республикалық бюджетте 2025 жылға Жоғарғы Сотқа 103,2 млрд.теңге сомасында қаражат көзделген.

2025 жылғы 1 сәуірдегі жағдай бойынша қабылданған міндеттемелер 27,6 млрд.теңге, есепті кезеңге арналған жоспар кезінде 46,9 млрд.теңгені құрады, 19,3 млрд.теңге сомасында міндеттемелер қабылданған жоқ.

Игеру 21,8 млрд.теңгені немесе жоспарланған 37,1 млрд.теңге сомасындағы төлемдер бойынша 58,7% құрады. Орындалмау сомасы 15,3 млрд.теңгені құрады, оның ішінде 9,0 млрд.теңге - бюджет қаражатын үнемдеу.

Игерілемеу 6,4 млрд.теңге бюджеттік бағдарлама бойынша 001 «Сот органдарының азаматтардың және ұйымдардың құқықтарын, бостандықтары мен заңды мүдделерін сотта қорғауды қамтамасыз етуі» - 6,3 млрд.теңге орындалған жұмыстар актілерін, шот-фактураларды, уақтылы ұсынбауына, келісім шарттар келісу кезеңінде болуына байланысты.

*Қазақстан Республикасы Мәдениет және ақпарат министрлігі*

2025 жылға арналған республикалық бюджетте Министрлікке 165,6 млрд.теңге сомасында қаражат көзделген.

2025 жылғы 1 сәуірдегі жағдай бойынша қабылданған міндеттемелер жоспардағы 109,5 млрд.тенгенің орнына 101,4 млрд.теңгені құрады, 8,1 млрд.теңге сомасында міндеттемелер қабылданбаған.

Игеру 30,7 млрд.теңгені немесе 40,8 млрд.теңге сомасындағы төлемдер бойынша жоспарға 75,4% құрады. 10,0 млрд.теңге орындалмады, оның ішінде 256,1 млн.теңге бюджет қаражатын үнемдеу, 4,9 млрд.теңге тиісті бюджеттің қолма-қол ақшаны бақылау шотында қаражаттың жеткiлiксiздiгiне байланысты бюджеттен қаражатты толық қаржыландырмау себебінен.

Игерілмеген сома 4,9 млрд.теңге, оның ішінде негізгі сомма келесі бюджеттік бағдарламалар бойынша қалыптасқан:

003 «Мемлекеттік ақпараттық саясатты жүргізу» - 2,7 млрд.теңге шарттарды, қосымша келісімдерді жасасу рәсімдерін ұзақ жүргізуге, орындалған жұмыстар актілерін, шот-фактураларды, уақтылы ұсынбауға, есепті айда қаражаттың шығындалуына қажеттіліктің болмауына байланысты;

033 «Мәдениет және өнер саласындағы бәсекелестікті жоғарылату, қазақстандық мәдени мұраны сақтау, зерделеу мен насихаттау және архив ісінің іске асырылу тиімділігін арттыру» - 1,7 млрд.теңге конкурстық рәсімдерді ұзақ мерзімде өткізуге, орындалған жұмыстар актілерін, шот-фактураларды, уақтылы ұсынбауға, есепті айда қаражаттың шығындалуына қажеттіліктің болмауына байланысты.

*Қазақстан Республикасы Денсаулық сақтау министрлігі*

Республикалық бюджетте 2025 жылға Министрлікке 2 585,8 млрд.теңге сомасында қаражат көзделген.

2025 жылғы 1 сәуірдегі жағдай бойынша қабылданған міндеттемелер 505,5 млрд.теңге, есепті кезеңге арналған жоспар кезінде 957,2 млрд.теңгені құрады, 451,7 млрд.теңге сомасында міндеттемелер қабылданған жоқ.

Игеру 433,8 млрд.теңгені немесе жоспарланған 823,0 млрд.теңге сомасындағы төлемдер бойынша 52,7% құрады. Орындалмау сомасы 389,2 млрд.теңгені құрады, оның ішінде 219,0 млн.теңге - бюджет қаражатын үнемдеу, 385,6 млрд.теңге - тиісті бюджеттің қолма-қол ақшаны бақылау шотында қаражаттың жеткіліксіздігіне байланысты бюджеттен қаражатты толық қаржыландырмауына байланысты.

Игерілемеу 3,4 млрд.теңге оның ішінде келесі бюджеттік бағдарламалар бойынша:

053 «Арнаулы медициналық резервті сақтауды қамтамасыз ету және денсаулық сақтау инфрақұрылымын дамыту» - 1,6 млрд.теңге төлем нақты көрсетілген қызмет көлемі бойынша жүргізіне байланысты;

067 «Тегін медициналық көмектің кепілдік берілген көлемімен қамтамасыз ету» - 1,4 млрд.теңге төлемнің негізділігін растайтын құжаттардың ұсынылмауы немесе болмауына байланысты;

070 «Қоғамдық денсаулықты сақтау» - 191,1 млн.теңге төлемнің негізділігін растайтын құжаттардың ұсынылмауы немесе болмауына байланысты.

Ағымдағы жылдың 1 сәуірге арналған республикалық бюджеттің **тапшылығы** (-559,7) млрд. теңге немесе ЖІӨ-ге 0,4% *(бағалау – 153 034,9 млрд. теңге)*.

Республикалық бюджеттің тапшылығын қаржыландыруға (-559,7) млрд. теңге, оның ішінде қарыздар түсімі есебінен – 1 483,2 млрд.теңге, қарыздарды өтеу – 901,6 млрд. теңге, бюджет қаражатының пайдаланылатын қалдықтары – (-21,9) млрд. теңге сомасында. Есепті кезеңнің соңында бюджет қаражатының қалдықтары 23,0 млрд. теңге сомасын құрады.

2025 жылға арналған республикалық бюджетте 1 878,1 млрд.теңге сомасында **нысаналы трансферттер** көзделген.

2025 жылғы 1 сәуірдегі жағдай бойынша 261,5 млрд.теңге нысаналы трансферттер бөлінді. 799,1 млрд.теңге сомасында міндеттемелер қабылданды немесе жылдың жоспарына 42,6 %.

Жергілікті деңгейде игерілмеу 10,3 млрд. теңгені құрады, оның ішінде: 95,2 млн. теңге – бюджет қаражатын үнемдеу, 10,2 млрд. теңге – өңірлерде игерілмеген.

Ең көп игерілмегені: Түркістан облысы бойынша – 7,9 млрд. теңге, Шымкент қаласы бойынша – 5,6 млрд.теңге, Маңғыстау облысы бойынша – 4,5 млрд. теңге, Ақмола облысы бойынша – 4,7 млрд. теңге, Батыс Қазақстан облысы бойынша – 4,4 млрд. теңге.

Игерілмеудің негізгі себептері: РБ қаражатын кеш аударуына байланысты.

Өңірлерде орталықтандырылған тестілеу (ОТ) шығындарын жергілікті бюджеттер есебінен қаржыландыру нәтижесінде қаражаттың артық игерілуі байқалды: Астана қаласы – 29,3 млрд теңге, Павлодар және Шығыс Қазақстан облыстары – әрқайсысы 1,0 млрд теңгеден, Қарағанды облысы – 0,7 млрд теңге, Абай облысы – 0,4 млрд теңге, Алматы және Солтүстік Қазақстан облыстары – тиісінше 0,2 млрд және 0,1 млрд теңге.